บาทแข็งกด “ทองไทย” ลงอีก 150 บ. ทำระดับต่ำสุดรอบ 4 เดือน รูปพรรณ ขายออกบาทละ 27,500 บ.
สมาคมค้าทองคำ เผยบาทแข็งกด “ทองไทย” ลงอีก 150 บ. ทำระดับต่ำสุดรอบ 4 เดือน รูปพรรณ ขายออกบาทละ 27,500 บ.
สมาคมค้าทองคำ เผยบาทแข็งกด “ทองไทย” ลงอีก 150 บ. ทำระดับต่ำสุดรอบ 4 เดือน รูปพรรณ ขายออกบาทละ 27,500 บ.
11 พ.ย. 2563

สมาคมค้าทองคำ รายงานราคาทอง (96.5%) วันนี้ (11 พ.ย.63) เมื่อเวลา 09.29 น.ที่ผ่านมา ปรับลด 150 บาท เมื่อเทียบกับประกาศราคาซื้อขายครั้งสุดท้ายของวันอังคาร (10 พ.ย.) ที่ราคามีการประกาศราคาทั้งหมด 10 รอบ รวมราคาปรับลดลงมากถึง 1,150 บาท โดยทำจุดต่ำสุดใหม่ของเดือน ซึ่งเป็นระดับต่ำสุดในรอบ 4 เดือน เนื่องมาจากได้รับแรงกดดันจากเงินบาทที่ยังคงแข็งค่าต่อเนื่องในรอบเกือบ 1 ปี บริเวณ 30.28 บาท
สำหรับราคาทองคำแท่งวันนี้ รับซื้ออยู่ที่บาทละ 26,900.00 บาท ขายออกที่ราคาบาทละ 27,000.00 บาท
ทองรูปพรรณ รับซื้ออยู่ที่ราคาบาทละ 26,408.72 บาท ขายออกที่บาทละ 27,500.00 บาท
ราคาทองคำ Spot เช้านี้เคลื่อนไหวที่บริเวณ 1,881 ดอลลาร์ หลังจากปิดตลาดเมื่อคืนที่ผ่านมาดีดตัวขึ้น 22 ดอลลาร์  ที่ระดับ 1,876.4 ดอลลาร์  เนื่องจากได้รับแรงหนุนจาการเข้าซื้อเก็งกำไรหลังจากราคาทองคำร่วงลงเกือบ 100 ดอลลาร์เมื่อวันจันทร์ที่ผ่านมา จากการเทขายสินทรัพย์ปลอดภัย หลังจากมีรายงานความคืบหน้าในการพัฒนาวัคซีนต้านไวรัสโควิด-19